На основу члана 73. став 1. Закона о локалној самоуправи („Службени гласник РС“, број 129/07, 83/14 и 101/16), члана 37. став 1. тачка 6., члана 94. став 1. и 95. став 2. Статута општине Инђија – пречишћен текст („Службени лист општине Инђија“, број 9/13),

 Скупштина општине Инђија, на седници одржаној дана, 19.октобра 2017. године, донела је

 **О Д Л У К У**

**О ИЗМЕНАМА ОДЛУКЕ О МЕСНИМ ЗАЈЕДНИЦАМА**

**Члан 1.**

У Одлуци о месним заједницама („Службени лист општина Срема“, број 36/08 и „Службени лист општине Инђија“, број 12/12, 14/14 и 10/17) члан 26. мења се и гласи:

„Административно-техничке и финансијско-рачуноводствене послове за потребе Месне заједнице, може да обавља секретар, или предузетник, односно привредно друштво регистровано за обављање одговарајуће делатности.

О начину обављања послова из става 1. овог члана одлучује Савет Месне заједнице.

Уколико Савет Месне заједнице одлучи да послове из става 1. овог члана обавља секретар, на основу Одлуке истог, секретар заснива радни однос и истом се одређује висина месечне зараде у складу са прописима који се примењују на запослене у Општинској управи општине Инђија“.

**Члан 2.**

У члану 27. став 2. тачка 1а. мења се и гласи:

 „1а. средства за финансирање обављања административно-техничких и финансијско-рачуноводствених послова за потребе Месне заједнице“

**Члан 3.**

 Савети месних заједница дужни су да ускладе своје статуте са одредбама ове одлуке у року од 30 дана, од дана ступања на снагу ове одлуке.

**Члан 4.**

 Ова Одлука ступа на снагу осмог дана од дана објављивања у „Службеном листу општине Инђија“.

**СКУПШТИНА ОПШТИНЕ ИНЂИЈА**

**Број:02-274/2017-I Председник,**

**Дана:19.октобра 2017.године**

**И н ђ и ј а Милан Предојевић**

 **Образложење**

 Правни основ за доношење Одлуке о изменама Одлуке о месним заједницама, садржан је у члану 73. став 1. Закона о локалној самоуправи („Службени гласник РС“, број 129/07, 83/14 и 101/16), члана 37. став 1. тачка 6. члана 94. став 1. и 95. став 2. Статута општине Инђија – пречишћен текст („Службени лист општине Инђија“, број 9/13).

 Чланом 73. став 1. Закона о локалној самоуправи, и чланом 94.став 1. Статута општине Инђија, регулисано је да Скупштина општине, одлучује о образовању, подручју за које се образује и укидању месних заједница и других облика месне самоуправе, уз претходно прибављено мишљење грађана.

 Чланом 95.став 2. Статута општине Инђија, регулисано је да се одлуком о оснивању месне заједнице, утврђују послови које врши, органи и поступак избора, организација и рад органа, начин одлучивања и друга питања од значаја за рад Месне заједнице, односно другог облика маесне самоуправе.

 Координационо тело месних заједница, поднело је дана 29.09. 2017.године, Председнику општине и начелнику Општинске управе, Иницијативу за измену Одлуке о месним заједницама, у том смислу, да се предвиди могућност да административно-рачуноводствене послове, поред секретара месних заједница могу обављати регистровани предузетници односно регистрована привредна друштва. На тај начин оставила би се могућност, да се Савети месних заједница доношењем одлуке, определе за једну од могућих варијанти.

 С обзиром на изнето, предлаже се Скупштини општине да Одлуку о изменама Одлуке о месним заједницама , усвоји у тексту како је дат у материјалу.

 Општинска управа општине Инђија